જેમાં તાલુકાના ગામડામાં મતદારયાદી સુધારણામાં મામતદાર કચેરી દ્વારા બુથ લેવલ ઓફીસરોની નિમણુંક કરવામાં આવી છે.અને ફાળવેલ બુથ પર હાજર રહી મતદાર લગત ફોર્મ સ્વીકારવાની તેમજ અન્ય આનુસંગિક કામગીરી કરવાની સુચના આપવામાં આવી છે.છતા સુચનાનો અનાદર કરીને તા.16/9 ના રોજ તાલુકાના નવ બુથ કેન્દ્રો પર શિક્ષણ વિભાગના શિક્ષક,આચાર્ય અને ક્લાર્ક સહિત નવ કર્મીઓ ગેરહાજર રહ્યા હતાં.અને બીએલઓ રજીસ્ટર,નવા ફોર્મ અને અન્ય જરૂરી સાહિત્ય સ્વીકાર્યું ન હતું.પરિણામે નવ બુથ પર મતદારયાદી સુધારણા કાર્યક્રમમાં કામગીરીમાં વિક્ષેપ થયો હતો. તાલુકાના બુથ પર ગેરહાજર રહેલ નવ કર્મીઓને કચેરીમાં હાજર થવા મતદારયાદી શાખામાંથી વારંવાર સુચના આપવા છતા રૂબરૂ હાજર થયા ન હતાં.અને મતદારયાદી સુધારણા કાર્યક્રમની રાષ્ટ્રિય કામગીરીનો અનાદર કરવા સબબ લોક પ્રતિનિધિત્વ અધિનિયમ-1950 ની કલમ-32ને ધ્યાને લઇ મામલતદાર કચેરી દ્વારા નવ કર્મીઓને તાત્કાલીક પકડીને કચેરી સમક્ષ હાજર કરવા પોલીસને વોરંટ બજવતા શિક્ષણ વિભાગમાં ભારે ખળભળાટ મચી ગયો છે.